கணவனுடைய தேட்டத்தில் வரும் பொருளளவிற்குத் தக்கபடி மிதமாய்ச் செலவுசெய்யாமல் கண்டபடிக்கெல்லாம் கைகொண்ட மட்டும் செலவழிக்கிறாளே! இவள் இன்னம் சிலநாளில் அவன் தலையில் ஓட்டைக் கவிழ்ப்பாள்! என்று பிறரால் இகழப்படாமல், திறமையுடனே சிறுகச் செலவுசெய்ய வேண்டும். உலகத்தார் இராக்காலத்திற்கு உதவியாகப் பகற்காலத்திலும், மழைக்காலத்திற்கு உதவியாகக் கோடைகாலத்திலும், முதுமைக்கு உதவியாக இளமையிலும், மறுமைக்கு உதவியாக இம்மையிலும் வேண்டுபவைகளைத் தேடிவைத்துக் காப்பதுபோல இல்வாழ்க்கைக்கு வேண்டும் பொருள்களையெல்லாம் தாருணமறிந்து சேகரித்துப் பின்னுக்கு ஆகுமென்று சிக்கெனக் காப்பாற்ற வேண்டுமேயல்லது, வீட்டிலுள்ள பண்டங்களையெல்லாம் அநியாயத்தில் அழிக்கலாகாது. <poem><b>தந்தை யாயினும் விழைவிற் றன்னுடனே ஒருவயிற்றிற் சார்ந்தா ரேனும் மைந்த ராயினும் மிகவும் வனப்புடைய ரெனிலவர்மேல் மடநல் லார்தம் சிந்தை நடந்திடும்</b></poem> ஏந்தெழில் மிக்கான் இளையான் இசைவல்லான் காந்தையர் கண்கவர் நோக்கத்தான் - வாய்ந்த நயனுடை இன்சொல்லான் கேளெனினு மாதர்க்(கு) அயலார்மே லாகும் மனம். - (நீதிநெறி விளக்கம்)